joelniklaus/EU_Wikipedias huggingface dataset:
Hoitoseteli

Hoitoseteli on työnantajan tarjoama hoitoon kohdennettu henkilöstöetu. Hoitoseteli vastaa idealtaan lounasseteliä ja se antaa työntekijälle mahdollisuuden hoidattaa itseään, johon työnantaja antaa rahallista tukea. 

Hoitosetelin käyttöä voidaan perustella sillä, että se mahdollistaa ennaltaehkäistä sairaspoissaoloja työnantajan kannalta ja työntekijälle se on omiaan parantamaan työssäviihtyvyyttä.

Suomessa eduskunta vahvisti liikuntasetelien verovapauden vuoden 2004 alusta lukien.

Aiheesta muualla
 Suomen Hoitoseteli Oy 

Terveydenhoito
Työ
Tarmo Ropponen

Tarmo Ropponen (s. 13. joulukuuta 1942 Lohja) on suomalainen entinen Yleisradion tv-uutisten politiikan toimituksen toimittaja ja esimies.

Lapsuutensa ja nuoruutensa Lohjanjärven rannalla Kirkniemen lasitehtaalla viettänyt Ropponen kirjoitti ylioppilaaksi 1962 Lohjan Yhteislyseon lukiosta. Armeijan jälkeen hän pääsi kesätöihin Länsi-Uusimaa-lehteen aluksi kuvankäsittelyyn, mutta pian alkoi juttujen teko toimittajana. Ropponen opiskeli valtiotiedettä Helsingin yliopistossa ja tiedotusoppia Tampereen yliopistossa.

Vuosi 1967 oli Ropposen uralla merkittävä, sillä silloin hän aloitti kesätoimittajana työnsä Ylen tv-uutisissa. Pesti jatkui ensin seuraavan talven ajan ja muuttui sitten vakituiseksi työksi. Nuorena kotimaantoimittajana hän raportoi muun muassa Vanhan valtauksesta 1968. Koko kansan tutuksi Ropponen tuli 1970-luvulla työmarkkinatoimittajana, jolta edellytettiin erityistä tasapuolisuutta raporteissaan työmarkkinapolitiikasta. Television politiikan toimituksen ensimmäiseksi esimieheksi hänet valittiin 1980-luvun alussa ja siitä työstä hän jäi eläkkeelle 2006.

Parhaiten Ropponen tunnetaan television vaalivalvojaisten isäntänä toimimisesta. Ensi kerran hän raportoi vaalitunnelmista 1970 sosiaalidemokraattien puoluetoimistossa. Sen vuoden eduskuntavaalit muistetaan siitä, että television tulospalvelu ei osannut ennakoida SMP:n suurvoittoa yhdestä paikasta 18 paikkaan. Ropponen työskenteli kymmenissä vaali-illoissa lähes 40-vuotisen televisiouransa aikana. Hänen tavaramerkikseen muodostui käärityt paidanhihat ja keltainen lyijykynä. Tälle rituaalille on varsin arkinen selitys, sillä entisaikojen studioiden lamppujen aiheuttamassa kuumuudessa olo kävi hiostavaksi. Siksi Ropponen puoli yhdeksän uutisten aikaisen selostustauon aikana riisui pikkutakkinsa ja kääri paidanhihansa. Perinne säilyi koko uran ajan, vaikka studioiden jäähdytys parani ja kuumuus väheni. Ropposen vaaliselostajan uran viimeinen työ oli vuoden 2006 presidentinvaalin tulosten seuraaminen ja kommentointi.

Eläkkeelle jäätyään Ropponen työskenteli mediakouluttajana Mediagents-nimisessä yrityksessä, joka valmensi poliitikkoja esiintymiseen valmistautumisessa ja median kanssa toimimisessa. Esimerkiksi television uutislähetyksessä sanottava on pystyttävä kertomaan lyhyesti ja ymmärrettävästi, sillä haastattelun kesto voi olla 30 sekuntia. Ropponen on toiminut myös muun muassa presidenttifoorumin puheenjohtajana.

Lähteet

Aiheesta muualla 
 Tarmo Ropponen Ylen Elävässä arkistossa

Suomalaiset toimittajat
Vuonna 1942 syntyneet
Elävät henkilöt
Tarvaala (Saarijärvi)

Tarvaala on noin 400 asukkaan kylä muutaman kilometrin päässä Saarijärven keskustasta Uuraisille päin. Tarvaalassa sijaitsee Summassaaren kylpylähotelli ja Kivikauden kylä. Kylässä on Tarvaalan ala-asteen koulu (perustettu kansakouluksi 1925), Pohjoisen Keski-Suomen oppimiskeskuksen luonnonvara- ja ympäristöalan yksikkö sekä Jyväskylän ammattikorkeakoulun Biotalousinstituutti.

Tarvaalassa sijaitsee Kallinjärven, Majakosken, Summasjärven ja Summassaaren muodostama vesistöalue.

Tarvaalassa on ollut asutusta jo 8 000 vuotta sitten. Kivikauden kylä, Suomen laajin ja vanhin kivikautta monipuolisesti esittelevä kohde sijaitsee Tarvaalan Summassaaressa. Sen muinaispolun varrella on kaivauksissa löytyneitä aitoja kohteita, muun muassa kivikautinen asunnonpohja ja rautakautinen asuinpaikka.

Tarvaalan kylä muodostui vuonna 1867 maanviljelys- ja karjakkokouluna aloittaneen Tarvaalan maatalousoppilaitoksen ja Majakoskessa olleen myllyn ympäristöön. Tarvaalan merkittäviin rakennuksiin kuuluu maatalousoppilaitoksen lisäksi K. V. Reiniuksen 1800-luvun lopulla suunnittelema Tarvaalan pappila sekä Tapperin taiteilijaveljesten (Marko Tapio sekä Harri, Kain ja Yrjö Tapper) nuoruudenkoti Juhola.

Kansainvälinen matkailu sopeutui Tarvaalan kylän olosuhteisiin jo 1980-luvulla, kun saksalaisturistit hiihtelivät rinnan kauppa-autolta tulevien kylän emäntien kanssa. 1960–1970-lukujen taitteessa perustettu Hotelli Summassaaren asiakkaista puolet oli ulkomaalaisia.

Vuonna 2007 Tarvaalassa oli asukkaita noin 400.

Lähteet

Aiheesta muualla
Tarvaala - kylä Saarijärvellä. Ylen elävä arkisto
Päivä kivikauden kylässä. Ylen elävä arkisto
Kivikauden kylä

Saarijärven kylät
Seinäjoen ravikeskus

Seinäjoen ravikeskus eli yleisesti Seinäjoen ravirata on Etelä-Pohjanmaan suurin ravikeskus. Se sijaitsee noin kilometrin kaupungin keskustan koillispuolella Valtatie 19 varrella.

Ravitoiminta
Seinäjoen raviradan ohjelmaan kuuluvat muun muassa kolmet vuosittaiset Toto75-ravit, Kasvattajakruunun kilpailusarjat, Suomi–Ruotsi-ohjastajamaaottelu, Ilkka-ajo sekä pitäjämestaruuskilpailut. Merkittävin vuosittainen ravitapahtuma on kansainvälinen suurkilpailu Seinäjoki Race (Aiemmin kilpailun nimenä ovat olleet Seinäjoki-ajo ja Prix D'Etain Royal), joka on osa Euroopan raviliiton UET:n järjestämän UET Trotting Mastersin osakilpailu. Kuninkuusravit Seinäjoella on pidetty seitsemän kertaa, joista viimeisimmät vuonna 2005.

Seinäjoen ravikeskuksessa käy vuosittain noin 40 000 henkeä. Samana aikajaksona hevosia kilpailee radalla noin 4 500. Raviradalla on neljä ravintolaa ja sen istumakatsomoon mahtuu 900 henkeä.

Seinäjoen rataennätykset ovat lämminveristen Stonescapes Queilan 10,7a vuodelta 2019 ja kylmäverisissä Evartin 19,7a vuodelta 2021, mikä on myös Kuninkuusravien pääkilpailuissa nopein juostu aika.

Muu käyttö
Katsomorakennuksen totohallia on käytetty lisäksi muun muassa näyttelytilana, tanssilattiana sekä kirpputorina. Raviradan keskellä on nurmialue, jossa pelataan kesäisin jalkapalloa. Raviradalla on myös useita kertoja järjestetty Farmari-maatalousnäyttely. Ravirata on ollut myös vuosien 2005 ja 2010 lentopallon Power Cupin päänäyttämönä. Syksyllä 1999 raviradalle valmistui GP-tason ratsastuskenttä.

Lähteet 

Seinäjoen urheilupaikat
Pohja (Seinäjoki)
Suomen raviradat
Nokia 3650

Nokia 3650 on Nokian vuoden 2003 alussa julkaistu GSM-matkapuhelin, joka tarkoitettiin Nokia 7650 -puhelimen seuraajaksi. Puhelimessa oli Symbian S60 -käyttöjärjestelmä, ja edeltäjästään poiketen puhelin mahdollisti myös MMC-korttien käytön. Yksi puhelimen silmäänpistävimmistä piirteistä oli sen poikkeuksellinen puhelimen valintakiekkoa mukaileva näppäimistö. Näppäimistöä vieroksuttiin ostajien keskuudessa, ja vastauksena käyttäjien tyytymättömyyteen Nokia julkaisi saman vuoden viimeisellä neljänneksellä Nokia 3660 -puhelimen, joka oli käytännössä sama puhelin perinteisemmällä näppäimistöllä ja väririkkaammalla näytöllä.

Puhelimen hinta oli sen julkaisuaikoihin 400-500 euron välillä.

Katso myös 

 Luettelo Nokian tuotteista

Aiheesta muualla 
 Käyttöohjeet 
 Nokia 3650 - Tuki

Lähteet

Viitteet 

Nokian matkapuhelimet
Nokia 3650
Vuoden 2003 matkapuhelimet

fa:نوکیا ۳۶۰۰
tl:Nokia 3600/3650
Kaukas (Hyvinkää)

Kaukas on Hyvinkäällä sijaitseva kylä ja kaupunginosa. Kaukas sijaitsee noin 15 kilometriä kaakkoon Hyvinkään kaupungista Tuusulan ja Mäntsälän kuntien rajoilla. Kaukasissa on noin kolmesataa asukasta. Keravanjoki virtaa kylän läpi. Kaukasten pohjoispuolella on Myllykylä ja eteläpuolella Uusikylä.

Kaukasissa oli päiväkoti, se kuitenkin suljettiin 1.6.2016 sekä koulu (1922, Heikki Siikonen) joka on nykyään myös suljettu. Kaukasten niin sanotussa keskuksessa on sen Juhlatalo (1934, Heikki Siikonen). Työttömyysaste on 9 prosenttia (2011). Alueen asukkaiden keskitulo on 25 690 euroa. Vuokra-asuntojen osuus on 47 prosenttia. Asukkaista 21 prosenttia on korkeakoulutettuja. Alueella on 36 työpaikkaa.

Lappeenrannan Kaukaan tehtaat ovat lähtöisin Kaukasista. Vuosina 1858–1898 Kaukasissa oli lankarullatehdas, joka muutettiin vanutehtaaksi vuonna 1902. Tehtaan omistaja ja nimi vaihtui useaan kertaan. Se lopetettiin vuonna 1998. Suurin osa Kaukasista kuului ennen Mäntsälälle, jolta se siirrettiin Hyvinkään maalaiskunnalle vuonna 1953. Hyvinkään maalaiskunta ja kaupunki yhdistyivät vuonna 1969.

Lähteet

Viitteet

Aiheesta muualla 

Hyvinkään kaupunginosat
Hyvinkään kylät
Uudenmaan maakunnan entiset taajamat
Hionta

Hionta on kappaleen viimeistelytekniikka, jossa kappaleen pintaa tasoitetaan tasaisemmaksi. Tavallisesti hionnassa käytetään hiomapaperia, jota valmistetaan erikseen puun ja metallin hiomiseen. Metallin hiomisessa käytetään öljyä, emulsioita tai synteettisiä nesteitä siirtämään lämpöä ja pienentämään työkappaleen kulumista.

Hionnassa lastuamisnopeus on suuri ja lastuamissyvyys vastaavasti pieni. Lastuamislämpötila on korkea ja suurin osa lämmöstä siirtyy työkappaleeseen. Hionta vaatii paljon energiaa, mutta irrottaa vain pienen määrän ainetta.

Hionta perustuu hiovan aineen pieniin särmiin, jotka irrottavat pieniä määriä ainetta työstökappaleen pinnasta. Hiovan aineen rakeiden välit toimivat hiotun aineen varastona. Hiovan aineen käyttökelpoisuus perustuu pääosin rakeiden väliseen tilaan ja sen kykyyn ottaa vastaan ainetta hiotusta kappaleesta. Hiovan aineen esimerkiksi hiomapaperin voi puhdistaa aukaisemalla hiomapaperi jollakin toisella hiomismenetelmällä kuten teräsharjalla. Tällöin hiomapaperi on jälleen käyttökelpoinen, mikäli rakeita on jäänyt jäljelle.

Valmistustekniikka
Artur Jusupov

Artur Jusupov (, s. 13. helmikuuta 1960 Moskova, Neuvostoliitto) on saksalainen shakin suurmestari sekä shakkikirjailija. Hänen paras ELO-lukunsa on ollut 2 680.

Jusupovia on valmentanut ja mentoroinut Mark Dvoretski, jota pidetään maailman parhaana shakkivalmentajana. Jusupov on myöntänyt Dvoretskin vaikutuksen olevan suuressa osassa hänen menestyksessään. He perustivatkin yhdessä Dvoretski–Jusupov-shakkikoulun, jonka oppilaisiin on kuulunut muun muassa Pjotr Svidler.

Jusupov on toiminut myös Viswanathan Anandin sekä Peter Lekon avustajana heidän tavoitellessaan shakin maailmanmestaruutta.

Aiheesta muualla

Jusupovin sivusto

Shakin suurmestarit
Saksalaiset shakinpelaajat
Neuvostoliittolaiset shakinpelaajat
Shakin nuorten maailmanmestarit
Vuonna 1960 syntyneet
Elävät henkilöt
Glostrupin kunta

Glostrup on pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 23 308 asukasta, ja sen pinta-ala oli 13,3 neliökilometriä. Kunnan keskustaajama on myös nimeltään Glostrup.

Kunta kuuluu Hovedstadsområdetin suurkaupunkialueeseen. Glostrupin kirkko on peräisin 1100-luvulta.

Lähteet

Aiheesta muualla

 Glostrupin kunnan kotisivut 
 Glostrupin seurakunnan kotisivut 

Tanskan pääkaupunkialueen kunnat
Saints & Sinners (Whitesnaken albumi)

Saints & Sinners on vuonna 1982 julkaistu Whitesnaken albumi. Vaikka albumi ylsikin Britanniassa listan top 10:een, se ei onnistunut toistamaan edellisen levyn menestystä, joka ylsi sijalle 2.

Kappaleet ”Crying in the Rain” ja ”Here I Go Again” levytettiin myöhemmin uudelleen 1987-albumille.

Kappaleet
A-puoli
 
 
 
 
 
B-puoli

Vuoden 2007 uusintapainoksen bonuskappaleet

Kokoonpano
David Coverdale – laulu 
Bernie Marsden – kitarat 
Mel Galley – taustalaulu 
Micky Moody – kitarat, taustalaulu
Jon Lord – kosketinsoittimet 
Neil Murray – basso 
Ian Paice – rummut

Arvostelut
Allmusic () linkki
Soundi () linkki

Lähteet 

Whitesnaken albumit
Vuoden 1982 albumit
Live: In the Shadow of the Blues

Live: In the Shadow of the Blues on Whitesnaken livealbumi vuodelta 2006. Se sisältää myös neljä uutta studiokappaletta.

Kappaleet

CD 1 
Bad Boys (säv. David Coverdale, John Sykes)
Slide It In (säv. Coverdale)
Slow An' Easy (säv. Coverdale, Micky Moody)
Love Ain't No Stranger (säv. Coverdale, Mel Galley)
Judgement Day (säv. Coverdale, Adrian Vandenberg)
Is This Love (säv. Coverdale, Sykes)
Blues for Mylene (säv. Doug Aldrich)
Snake Dance (säv. Coverdale, Aldrich)
Crying in the Rain (säv. Coverdale)
Ain't No Love in the Heart of the City (säv. Michael Price, Dan Walsh)
Fool for Your Loving (säv. Coverdale, Moody, Bernie Marsden)
Here I Go Again (säv. Coverdale, Marsden)
Still of the Night (säv. Coverdale, Sykes)

CD 2 
Burn – Stormbringer – Burn (säv. Coverdale, Ritchie Blackmore, Jon Lord, Ian Paice)
Give Me All Your Love Tonight (säv. Coverdale, Sykes)
Walking in the Shadow of the Blues (säv. Coverdale, Marsden)
The Deeper the Love (säv. Coverdale, Vandenberg)
Ready an' Willing (säv. Coverdale, Moody, Neil Murray, Lord, Paice)
Don't Break My Heart Again (säv. Coverdale)
Take Me with You (säv. Coverdale, Moody)
Ready to Rock (uusi studiokappale, Coverdale, Aldrich)
If You Want Me (uusi studiokappale, Coverdale, Aldrich)
All I Want Is You (uusi studiokappale, säv. Coverdale, Aldrich)
Dog (uusi studiokappale, säv. Coverdale, Aldrich)
Crying in the Rain (erikoispainoksen bonuskappale; Extended Version, säv. Coverdale)

Arvostelut 
 Allmusic:

Lähteet 

Vuoden 2006 konserttitallenteet
Whitesnaken albumit
Mark Hebden

Mark Hebden (s. 1958) on englantilainen shakin suurmestari.

Hebden oli Britannian nopean shakin maailmanmestari vuosina 1990, 1994, 2001 ja 2005.

Aiheesta muualla

Shakin suurmestarit
Englantilaiset shakinpelaajat
Vuonna 1958 syntyneet
Elävät henkilöt
Rallicross

Rallicross on autourheilulaji, jossa ajetaan kilpaa suljetulla radalla. Ajoneuvoina käytetään lajia varten muokattuja tuotantoautoja tai lajia varten rakennettuja kilpa-autoilla.

Rallicrossissa useita autoja lähtee samaan aikaan radalle ajamaan kolmesta kuuteen kierrosta. Näiden kierrosten kierrosaikojen perusteella 16 kuljettajaa jaetaan A-, B- ja C-finaaleihin. Näissä finaaleissa ajetaan tietty määrä kierroksia, ja ensimmäisenä maaliin tullut on voittaja.

Rallicross on suosittua Pohjoismaissa, Belgiassa, Alankomaissa, Ranskassa ja Britanniassa. Laji sai alkunsa vuonna 1967 brittiläisestä televisio-ohjelmasta, jossa ohjelmaan kutsutut rallikuljettajat ajoivat suljetulla radalla rallicrossia vastaavaa kilpailua. Nykyään maailman suurin rallicross-sarja on FIA:n järjestämä MM-sarja, FIA World Rallycross Championship. 

Parhaat rallicrossautot kiihtyvät nollasta sataan kilometriin tunnissa alle 1,9 sekunnissa.

SM-Rallicrossin luokat:

 SuperCar
 SRC
 Autokrossi
 Crosskart 125 cc
 RX Academy (Valmennusohjelmaluokka)

Lähteet

Aiheesta muualla 

 Rallicross AKK Motorsportin sivustolla
 http://www.rallycrossrx.com
Voionmaa

Voionmaa voi tarkoittaa:

 Muinainen suomenkielinen nimitys Gotlannille
 Voionmaan opisto, kansanopisto Ylöjärvellä
 Voionmaa, sukunimenä:
 Eino Voionmaa (v:een 1906 Wallin, 1872–1928), toimittaja ja suomentaja
 Emmi Voionmaa (v:een 1907 Wallin, 1877–1969), suomalainen kirjallisuuden suomentaja
 Hannele Voionmaa (o.s. Kaaja) (1953–2016), diplomaatti
 Ilmari Voionmaa (1898–1976), diplomi-insinööri, Elannon toimitusjohtaja 
 Jouko Voionmaa (1912–1991), kanslianeuvos, Kansallismuseon rahakammion intendentti
 Liisa Voionmaa, o. s. Tanner (1914–1984), oppikoulun historian opettaja ja suomentaja
 Marjatta Vehkaoja (o.s. Voionmaa) (s. 1945), kansanedustaja (SDP)
 Tapio Voionmaa (v:een 1906 Wallin, 1896–1960), diplomaatti 
 Väinö Voionmaa (v:een 1906 Wallin, 1869–1947), professori, ministeri, diplomaatti, senaattori, Yhteiskunnallisen korkeakoulun kansleri

Luettelot henkilöistä sukunimen mukaan
Polemon I

Polemon () oli Pontoksen kuningas vuosina 37 eaa. – 8 jaa.

Polemon oli kotoisin Laodikeiasta. Hänen isänsä oli reettori Zenon. Polemon ja hänen isänsä puolustivat Laodikeiaa parthialaisten hyökkäystä vastaan vuonna 40 eaa. Tästä hyvästä Polemon sai Rooman kansalaisuuden ja Marcus Antoniuksen tuen. Antonius teki Polemonista Kilikian ja Lykaonian prefektin vuonna 39 eaa. Antonius luovutti kuitenkin alueet Kleopatralle vuonna 37 eaa. ja teki Polemonista Pontoksen kuninkaan.
 
Polemon seurasi Antoniuksen mukana tämän sotaretkellä Parthiaa vastaan vuonna 36 eaa. Hän jäi parthialaisten vangiksi, mutta hänet vapautettiin vuonna 35 eaa. Polemon neuvotteli tämän jälkeen Antoniuksen ja Media Atropanen hallitsijan Artavasdeen kanssa. Vuonna 34 eaa. Antonius lisäsi Armenia Minorin Polemonin valtakuntaan. 

Aktionin taistelun jälkeen Octavianus riisti Polemonilta Armenia Minorin, mutta lisäsi hänen valtakuntaansa Khersonesoksen, jonka valtaamisessa Agrippa auttoi Polemonia. 

Kapinalliset murhasivat Polemonin Khersonesoksella vuonna 8 jaa. Polemonia seurasi Pontoksen hallitsijana hänen vaimonsa Pythodorida.

Lähde 

Pontoksen kuninkaat
Henkirikosten uhrit
Ensimmäisellä vuosisadalla eaa. syntyneet
Vuonna 8 kuolleet
Olena Kostevytš

Olena Dmytrivna Kostevytš (, s. 14. huhtikuuta 1985 Habarovsk) on ukrainalainen pistooliampuja, maailmanmestari ja olympiavoittaja.

Kostevytš voitti olympialaisissa Ateenassa 2004 olympiakultaa 10 m ilmapistoolissa. Hänellä on myös maailmanmestaruus samasta lajista Lahdesta 2002. Kostevytš sijoittui pronssille Lontoon olympialaisissa 2012. Hän hävisi uusintalaukauksilla hopeasijan ranskalaiselle Céline Gobervillelle. Lontoossa Kostevytš sai pronssimitalin myös 25 metrin pistooliammunnasta. Tokion olympialaisissa 2020 hän voitti yhdessä Oleh Omeltšukin kanssa pronssia sekajoukkueen ilmapistoolikilpailussa.

Lähteet
 Profiili ISSF Newssissä
 ISSF:n tietokanta

Viitteet 

Ukrainalaiset ampujat
Ukrainalaiset olympiavoittajat
Vuonna 1985 syntyneet
Elävät henkilöt
Eratosthenes (Kuun kraatteri)

Eratosthenes on 58,77 km läpimittainen kraatteri Kuussa. Se on suhteellisen lähellä Kopernikus-kraatteria.

Eratostheneen syvyys on 3,6 km. Melko säännöllisen muotonsa takia sitä on joskus pidetty jonkinlaisena esimerkkikraatterina. Se on pyöreä, siinä on keskushuippuja ja porrasmaisen sisäreunat, muttei sädeviiruja. Koperninuksen sädeviiruja kulkee kraatterin kautta. Vuonna 1924 William H. Pickering havaitsi tummia juovia, jotka vaihtelivat säännöllisesti päivän mukaan. Hän esitti ajatuksen, että ne voisivat olla matomaista elämää Kuussa. Ajatus herätti huomiota, mutta sitä ei voitu jälkikäteen vahvistaa.
Koordinaatit 14,5° N; 11,3° W, sijainti Apenniinien länsipään lähellä  Mare Imbriumin ja Sinus Aestuumin tummien laavatasankojen välissä.

Lähteet

Aiheesta muualla 

 Kuun kraatterit
Halifax Metro Centre

Halifax Metro Centre on valmistunut 1978, se sijaitsee Halifaxissa, Nova Scotiassa, Kanadassa. Metro Centre toimi vuoden 2008 jääkiekon maailmanmestaruuskilpailujen toisena areenana.

Tunnettuja esiintyjiä

Aiheesta muualla
 Kotisivut 
 Halifax Mooseheadsin kotisivut
 Arena review 

Kanadan jäähallit
Nova Scotia
Seitsemäs maailma

Seitsemäs maailma on samannimisen suomalaisen yhtyeen ainoaksi jäänyt albumi. Se julkaistiin vuonna 1983.

Vuoden 1982 Taksvärkki-kiertuetta varten kerättiin ryhmä, johon kuului Se-yhtyeen "ydinryhmän" lisäksi mm. 70-luvun vasemmistolaisessa laululiikkeessä mukana ollut Liisa Tavi ja punkyhtye Laman Charlie. Kappaleiden sanat perustuivat (pääosin) Leo Vossin runoihin. Ideana oli kehitysmaiden ahdingon ja vapaustaistelun kuvaaminen monin välinein: yhtyeen keikoilla kuultiin nauhalta myyttisiä tarinoita, ja taustakankaalla oli Timo ja Inna Aarnialan kuvia.

Kappaleet 
Sävellykset ja jousisovitukset Yari, sovitukset Seitsemäs Maailma ja sanoitukset Leo Vossi, paitsi missä toisin mainitaan.

A-puoli
 
 
 
 
 

B-puoli

Tekijät

Kokoonpano levyllä
 Charlie: laulu, akustinen kitara, lyömäsoittimet
 Kari Hipponen: kitara
 Eeva Koivusalo: basso
 Liisa Tavi: laulu
 Pekka Ulmanen: kosketinsoittimet
 Sidi Vainio: rummut & lyömäsoittimet
 Yari: laulu, kitara, kosketinsoittimet

Muut
 Tuottaja: Pekka Aarnio
 Kansi: Timo & Inna Aarniala

Aiheesta muualla 

 Albumi Yarin sivuilla

Vuoden 1983 esikoisalbumit
Suomalaiset rockalbumit
Pekka Aarnion tuottamat albumit
Mattisenlahti

Mattisenlahti on Liperin kylä Pyhäselän läntisellä rannalla. Kirkonkylään on matkaa 10–15 kilometriä, Joensuuhun 15 km. Ylämyllyn taajaman palvelut ovat vain muutaman kilometrin päässä. Toinen naapurikylä on Puromäki. Kylillä on yhteinen Mattisenlahti-Puromäki -kylätoimikunta.

Mattisenlahdessa on kolmiopettajainen alakoulu, joka on perustettu 1898. Koulussa on noin 50 oppilasta. Alue on vanhaa maatalousseutua; alavat Pyhäselän järvenpohjapellot ovat tarjonneet hedelmälliset kasvumaat. Perunanviljely on tärkeä elinkeino. Kylässä on villisikatarha. Pyhäselän rannoilla on paljon kesäasutusta.

Mattisenlahden asukasmäärä on hieman yli 240, Puromäen yli 200.

Lähteet

Aiheesta muualla
 Mattisenlahti-Puromäki kyläyhdistys

Liperin kylät
Kippari-Kalle (vuoden 1980 elokuva)

Kippari-Kalle on Robert Altmanin vuonna 1980 ohjaama, samannimiseen sarjakuvaan perustuva näytelmäelokuva. Elokuva on Robin Williamsin ensimmäinen pääosa. Elokuva sisältää paljon Harry Nilssonin säveltämiä lauluja, joita hahmot esittävät. Elokuva kuvattiin Maltalla, jonne rakennettiin lavastekylä. Nykyään Kippari-Kallen kylä toimii teemapuistona.

Alkuperäiset äänet

Lähteet 

Vuoden 1980 yhdysvaltalaiset elokuvat
Robert Altmanin ohjaamat elokuvat
Yhdysvaltalaiset elokuvamusikaalit
Sarjakuviin pohjautuvat elokuvat
Mohammad Baqir al-Sadr

Suurajatollah Mohammad Baqir al-Sadr (1. maaliskuuta 1935 Al-Kazimiyah, Irak – 9. huhtikuuta 1980), 
tavallisesti kutsuttu nimellä Al-sadr al-ayal, oli yksi tärkeimmistä 
muslimifilosofeista ja šiiojen Dawa-puolueen oppi-isä. Hänen merkittävin teoksensa on Iqtisaduna, joka luo perustan yhteiskunnan taloudesta islamilaisten periaatteiden mukaan. Toinen teos Falsafatuna on luonteeltaan Iqtisadunaa filosofisempi.

Muhammad Baqir al-Sadr varttui Najafin kaupungissa köyhässä perheessä isänsä kuoltua. Hän opiskeli uskonnollisissa seminaareissa ja alkoi opettaa 25-vuotiaana. Hän tuli pian tunnetuksi šiia-ajattelijaksi luentojensa ja kirjoitustensa takia. Ensimmäisissä kirjoituksissaan hän kritisoi marxilaisuutta ja luonnosteli uutta, vaihtoehtoista islamilaista hallintomallia. 

Vuonna 1977 Najifin mellakoiden aikana Muhammad Baqir al-Sadr tuomittiin elinkautiseen vankeuteen. Kaksi vuotta myöhemmin vankeustuomio muutettiin kotiarestiksi. Vuonna 1980 Muhammad Baqir al-Sadr puolusti kirjoituksessaan Ajatollah Khomeinia ja islamilaista vallankumousta. Tämän seurauksena hänet vangittiin uudelleen, kidutettiin ja teloitettiin.  Teloituksen sanottiin olleen Saddam Husseinin vastaus varapresidentin murhaa suunnitelleille šiia-aktisivteille.

Lähteet 

Islamilaiset filosofit
Irakilaiset ajatollahit
Teloitetut
Vuonna 1935 syntyneet
Vuonna 1980 kuolleet
Lucania

Lucania oli historiallinen maakunta Etelä-Italiassa.

Lucania sijaitsi suurelta osin nykyisen Basilicatan alueella ylettyen myös Campania alueelle Salernon ja Cosenzan maakuntaan. Sitä rajoittivat aikanaan idästä Tarantonlahti ja Apulia, pohjoisesta Samnium ja Campania, lännestä Tyrrhenanmeri sekä etelästä Bruttium.

Lucaniaa asuttivat ennen Rooman valtakunnan valloittamista italialaiset heimot ja kreikkalaiset siirtolaiset Magna Graecian eli Suur-Kreikan alueella. Heidän tärkeimmät kaupunkinsa olivat Herakleia (Heraclea) ja Metapontion (Metapontum) Tarantonlahden rannalla sekä Poseidonia (Paestum) ja Pyksus (Buxentum) Tyrrhenanmeren rannalle.

Lähteet 

Antiikin Rooman maantiede
Basilicata
Saara Niemi

Saara Niemi (o.s. Tuominen, s. 1. tammikuuta 1986 Ylöjärvi) on suomalainen jääkiekkoilija, pelipaikaltaan hyökkääjä. Opiskeluaikanaan hän edusti yhdysvaltalaista University of Minnesota-Duluthia, Tuominen valmistui vuonna 2010.

Niemi on pelannut Torinon 2006 ja Vancouverin 2010 talviolympialaisissa sekä viisissä MM-kilpailuissa. Vancouverin olympialaisissa hän voitti pronssia ja MM-pronssia hän on saavuttanut vuosina 2004, 2008 ja 2009.

Hän pelasi Yhdysvalloissa University of Minnesota-Duluthin joukkueessa, ja toimi myös joukkueen kapteenina. Hän on voittanut yliopistomestaruuden 2008 ja 2010.

Kotimaassaan Niemi edusti Tampereen Ilvestä, jonka riveissä hän voitti Suomen mestaruuden vuonna 2006 ja hopeaa 2011 sekä Euroopan mestaruuden 2011. 

Niemi toimii Suomen Jääkiekkoliiton eteläisen alueen tyttökiekon koulutus- ja kartoitusvastaavana. Kaudella 2012–2013 hän toimi tyttökiekon Tutor-valmentajana keskimaan alueella. Huhtikuussa 2015 helsinkiläinen Red Wings Hockey tiedotti palkanneensa Niemen tyttöjen valmennustiimiinsä. Marraskuussa 2015 Niemi teki väliaikaisen paluun kaukaloihin kun hän edusti helsinkiläistä Red Wings Hockeytä kuuden ottelun verran naisten Suomi-Sarjassa. Niemi teki 9+12 tehot ja istui kaksi 2 minuutin rangaistusta.

Seuraavalla kaudella Niemi jatkoi Red Wingsin riveissä ensin naisten Mestiksen karsinniossa viiden ottelun verran ja itse Mestiksessä 10 ottelun verran. Kymmenessä ottelussa hän sai kasaan tehot 16+10 ja istui kuusi jäähyminuuttia.

Syksyllä 2017 uutisoitiin Niemen lähtevän apuvalmentajaksi kiinalaisseura Kunlun Red Starsin naisjoukkueelle. Keväällä 2018 uutisoitiin Saara Niemen siirtyvän HIFK:n naisjaostoon kuuluvan Naisten Mestis-joukkueen päävalmentajaksi.

Lähteet

Viitteet

Suomalaiset jääkiekkoilijat
Suomalaiset olympiamitalistit
Vuonna 1986 syntyneet
Elävät henkilöt
Suomalaiset jääkiekkovalmentajat
Eschborn–Frankfurt

Eschborn–Frankfurt (aiemmin Rund um den Finanzplatz Eschborn–Frankfurt) on UCI World Tour -sarjaan kuuluva maantiepyöräilyn klassikkokilpailu, joka käydään vappupäivänä Eschbornin ja Frankfurtin ympäristössä. Lähtöpaikka on Eschbornissa ja maali Frankfurtissa.

Kilpailu tunnettiin vuoteen 2008 saakka nimellä Rund um den Henninger Turm (myös Frankfurt Grand Prix). Vuosina 2009–2010 kilpailun nimi oli Eschborn–Frankfurt City Loop. Kilpailun lähtö- ja maalipaikka oli Henninger Turm -pilvenpiirtäjän läheisyydessä. Kilpailureitti kierteli kaupungin länsipuolella Taunus-vuoristossa. Kilpailun perinteikkäitä nousuja ovat olleet muun muassa Ruppershain, Feldberg sekä Mammolshain, jonka jyrkkyys on pahimmillaan 26 %.

Rund um den Henninger Turm järjestettiin ensimmäisen kerran vuonna 1962. Kilpailun on voittanut useimmin Alexander Kristoff, neljä kertaa. Erik Zabel on voittanut kolmesti, viisi ajajaa on saavuttanut kaksi voittoa.

Kilpailun järjestäjä Bernd Moos ilmoitti marraskuussa 2007, että Henninger Bräu AG lopettaa kilpailun sponsoroinnin vuoden 2008 jälkeen. Uudeksi sponsoriksi tulivat Eschbornin ja Frankfurtin kaupungit. 

Vuoden 2015 kilpailu peruttiin poliisin pidätettyä kilpailua edeltäneenä päivänä alueelta mahdollisesti terrori-iskua suunnitelleen pariskunnan.

Kilpailu on kuulunut vuodesta 2017 lähtien UCI World Tour -sarjaan.

Voittajat

Lähteet 
Tulokset Memoir du Cyclisme -tietokannassa 
Tulokset Pro Cycling Stats -sivustolla

Viitteet

Aiheesta muualla 
Virallinen sivusto 

Maantiepyöräilyn klassikot
Pyöräilykilpailut Saksassa
Hessenin urheilu
Timo Rauhala

Timo Rauhala on golfvalmentaja, joka valmentaa esimerkiksi Mikko Ilosta ja Minea Blomqvistia.

Suomalaiset urheiluvalmentajat
Syntymävuosi puuttuu
Elävät henkilöt
Teofilos III

Teofilos III, siviilinimeltään Ilías Giannópoulos (; s. 4. huhtikuuta  1952, Messenia, Kreikka), on Jerusalemin pyhän kaupungin ja koko Palestiinan patriarkka, Jerusalemin kreikkalais-ortodoksisen kirkon päämies. Hänet nimitettiin tehtävään vuonna 2005, kun hänen edeltäjänsä Irenaios I oli tullut erotetuksi. 

Teofilos III opiskeli niin Ateenassa ja Jerusalemissa kuin Lontoossakin. Äidinkielensä kreikan lisäksi hän puhuu englantia ja arabiaa.

Elävät henkilöt
Kreikkalaiset piispat
Patriarkat
Vuonna 1952 syntyneet
MSI Wind PC

MSI Wind Pc on Micro-Star Internationalin (MSI) kehittämä pienten ja halpojen kannettavien markkinoille suunnattu tietokone. Wind esiteltiin ensi kertaa CeBIT 2008 -messuilla . Siitä valmistetaan tulevaisuudessa 1024x600 resoluutiota tukevia, 8- ja 10-tuumaisilla näytöillä varustettuja malleja.  Kiintolevy on vakiona 2.5 tuumainen, mutta massamuistiksi on myös valittavissa SSD-kiintolevy. Kaikissa Windin versioissa on 1 GB RAM- keskusmuistia. Hinnaksi asettunee n. 300-600 euroa (£299-£699) riippuen varustelusta. Wind PC:n prosessoriksi on valittu Intelin uusi 45nm valmistustekniikkaan perustuva yksiytiminen Atom-tuoteperheeseen kuuluva Diamondville-prosessori, joka toimii 1-1,6GHz kellotaajuuksilla. Atom-prosessorin virrankulutus tulee olemaan hyvin pieni: vain 4 W, mikä mahdollistaa kannettavalle pitkän akunkeston. MSI Wind on MSI:n vastaus Asuksen suositulle Eee PC:lle. Wind tulee tukemaan Linuxia, Windows XP:tä sekä Windows Vistaa. MSI:llä oli julkaisuhetkellä merkittävä etulyöntiasema Asus Eee PC:hen nähden mm. näytön, prosessorin ja tallennuskapasiteetin tähden. Tämä etu kuitenkin kaventui melko pian, kun Asus julkaisi Eee PC 901 kannettavan.

Lähteet

Aiheesta muualla
MSI Pressijulkaisu
Tweaktownin julkaisemat viralliset kuvat kannettavasta
MSI Wind at EEE Journal

Kannettavat tietokoneet
Linux-pohjaiset laitteet
Jakov Protazanov

Jakov Aleksandrovitš Protazanov (; 23. tammikuuta 1881 Moskova – 8. elokuuta 1945 Moskova) oli venäläinen elokuvaohjaaja. Hänen töidensä joukossa ovat mykkäelokuvat Aelita (1924) ja Pyhän Yrjön juhla (1930).

Aiheesta muualla 
  

Venäläiset elokuvaohjaajat
Vuonna 1881 syntyneet
Vuonna 1945 kuolleet
Fabian (näyttelijä)

Fabiano Anthony Forte eli Fabian (s. 6. helmikuuta 1942, Philadelphia, Pennsylvania, Yhdysvallat) on yhdysvaltalainen laulaja ja näyttelijä. Hän oli 1950–1960-luvun vaihteen teini-idoli esiinnyttyään lukuisia kertoja esimerkiksi American Bandstand -ohjelmassa. Kaikkiaan yksitoista Fabianin kappaletta nousi Billboard Hot 100 -listalle. Niihin lukeutuivat vuoden 1959 hitit ”Tiger”, ”Turn Me Loose”, ”Hound Dog Man” ja ”This Friendly World”.

Fabian julkaisi useita hittejä ja esiintyi lukuisissa elokuvissa. Vaikka hän oli etupäässä 1960-luvun idoli, hän ei ole täysin lopettanut uraansa myöhempinäkään vuosikymmeninään. Hänellä on tähti Hollywood Walk of Famella. 

Fabian poseerasi Playgirlille syyskuussa 1973. Hän on ollut kahdesti naimisissa.

Aiheesta muualla 
  

Yhdysvaltalaiset laulajat
Yhdysvaltalaiset näyttelijät
Hollywood Walk of Fame
Vuonna 1942 syntyneet
Elävät henkilöt
Fantastic Mr. Fox – Kekseliäs Kettu (elokuva)

Fantastic Mr. Fox – Kekseliäs Kettu on vuonna 2009 ensi-iltansa saanut Wes Andersonin ohjaama stop motion -tekniikalla tehty animaatioelokuva, joka perustuu Roald Dahlin lastenromaaniin Kekseliäs kettu. Elokuvan tuotantoyhtiö on 20th Century Fox. Fantastic Mr. Fox on viimeinen 20th Century Foxin elokuva, joka käyttää vuonna 1994 lanseerattua CGI-logoa.

Pääosat

Aiheesta muualla 
 

Vuoden 2009 yhdysvaltalaiset elokuvat
Roald Dahlin teoksiin perustuvat elokuvat
Wes Andersonin ohjaamat elokuvat
Yhdysvaltalaiset animaatioelokuvat
Elokuvat ketuista
Lastenkirjoihin perustuvat elokuvat
20th Century Foxin elokuvat
Ellen Datlow

Ellen Datlow (s. joulukuu 1949) on yhdysvaltalainen antologisti ja kriitikko. Hän toimi pitkään Omni-lehden toimittajana. Hän oli myös pitkään Scifi.com-sivuston novellijulkaisun Scifictionin päätoimittaja. Suomeksi ovat ilmestyneet Datlowin toimittamat antologiat Ei vain verestä: Vampyyriantologia (1989), Ensimmäinen kerta: Eroottisia scifi-novelleja (1990) ja Aavistus verta (1991).

Suomennettuja teoksia

Aiheesta muualla 

 Eija Elo: Ei vain verestä. Aikakone 4/1990.
 Johanna Sinisalo: Ensimmäinen kerta. Aikakone 3/1991.
 Eija Elo: Aavistus verta. Aikakone 1/1993.

Yhdysvaltalaiset toimittajat
Vuonna 1949 syntyneet
Elävät henkilöt
Kriinumit

Kriinumit (Crinum) on narsissikasvien suku, johon kuuluu noin 100 lajia. Ne kasvavat sipuleista ja kasvattavat komean kellomaisen kukan lehdettömän kukkavarren päähän. Lehdet ovat sileälaitaiset, pitkulaiset. Kriinumeita kasvaa tropiikissa jokien ja lampien reunoilla. Jotkin lajit ovat näyttäviä akvaariokasveja. Niitä on kotoisin Afrikasta ja Aasiasta. Myös kuivalla maalla eläviä kriinumeita viljellään koristekasveina.

Lajeja

Akvaariossa 
 Kurttukriinumi (Crinum natans)
 Isokriinumi, siaminkriinumi (Crinum thaianum)

Koristekasveina 
 Aasiankriinumi (Crinum asiaticum)
 Kapmaankriinumi (Crinum moorei)
 Tarhakriinumi (Crinum × powellii)

Lähteet

Aiheesta muualla 
 Laji.fi: Kriinumit (Crinum)
 Kassu – Kasvien suomenkieliset nimet: Kriinumit (Crinum)
 ITIS: Crinum 
 United States Department of Agriculture (USDA): Crinum 
 Flora of China: Crinum 
 Plant List: Crinum 
 Pherobase: Floral volatiles of Genus Crinum 

Narsissikasvit
Akvaariokasvit
Bakopat

Bakopat eli rasvalehdet (Bacopa) on ratamokasveihin (Plantaginaceae) kuuluva vesikasvien suku. Siihen kuuluu 70–100 lajia. Joitakin lajeja käytetään rohdoskasveina: ihonhoidossa tai älylääkkeinä eli nootropiineina.

Bakopien suvussa on myös suosittuja akvaariokasveja. Niillä on paksut, vahapintaiset lehdet, joten kalat eivät yleensä syö niitä.

Lajeja 
 isobakopa (isorasvalehti) Bacopa caroliniana
 pikkubakopa (pikkurasvalehti) Bacopa monnieri
 Bacopa lanigera

Lähteet 

Ratamokasvit
Akvaariokasvit
Näin puhui Zarathustra



Näin puhui Zarathustra () on saksalaisen filosofi Friedrich Nietzschen tunnetuin teos, jota hän myös itse piti tärkeimpänään. Kirja on rakenteeltaan kaunokirjallinen, mutta sisällöltään filosofinen.

Nietzsche kirjoitti ja julkaisi teoksen neljänä eri osana vuosina 1883–1885. Se ei kuitenkaan saanut suurta suosiota heti ilmestyessään vaan vasta myöhään 1900-luvun puolella.

Kirjan näennäisenä päähenkilönä on iranilainen profeetta Zarathustra, joka kuitenkin levittää Nietzschen ajatuksia, ei historiallisen esikuvansa eli zarathustralaisuuden perustajan aatteita.

Kirjassa on monia Nietzschen filosofian pääkohtia kuten ”ennustus” yli-ihmisestä, ikuisen paluun käsite ja ajatus tahdosta valtaan ihmiskunnan pohjimmaisena motivaationa. Zarathustra kritisoi kirjan aikana useasti uskontoja ja valtioita, syyttäen niitä ihmisen voiman rappeuttamisesta.  

Kuuluisa lause ”Jumala on kuollut” esiintyy tässä kirjassa. Nietzsche kirjoitti lauseen jo aiemmin teokseen Iloinen tiede, mutta vasta tässä teoksessa lauseesta tuli kuuluisa. Myös sitaatti ”Menossa naisiin, älä unohda piiskaa!” on tästä kirjasta. Nietzsche selitti ja jatkoi monia kirjan teemoja seuraavassa teoksessaan Hyvän ja pahan tuolla puolen.

Richard Strauss sävelsi teoksen innoittamana sävelrunon Also sprach Zarathustra.

Vastaanotto 

Kirjallisuudentutkija Harold Bloom kutsui Näin puhui Zarathustraa ”lukukelvottomaksi”.

Lähteet

Kirjallisuutta

Aiheesta muualla

 Nietzsche, Friedrich: Also sprach Zarathustra Gutenberg-projekti 

Friedrich Nietzschen teokset
Vuoden 1885 kirjat
Participatory Culture Foundation

Participatory Culture Foundation (PCF) on yhdysvaltalainen voittoa tavoittelematon säätiö, jonka tavoitteena on "mahdollistaa ja tukea itsenäistä, yrityksistä riippumatonta luovuutta ja poliittista aktiivisuutta". Säätiö perustettiin helmikuussa 2005 ja se toimii Worcesterista, Massachusettsista käsin. PCF:ia edelsi projekti nimeltä Downhill Battle.  PCF:in ensisijainen projekti on täysin ilmainen ja avoimen lähdekoodin omaava Internet-televisioalusta Miro. Aiemmin Miro tunnettiin myös nimellä Democracy Player.

PCF on vastaanottanut taloudellista tukea Rappaport Family Foundationilta, Mitch Kaporin Open Source Applications Foundationilta, Surdna Foundationilta, Knight Foundationilta sekä lukuisilta yksityisiltä tukijoilta. Mozilla Foundation suuntasi oman stipendinsä PCF:in avoimen lähdekoodin videoprojekteihin toukokuussa 2007.

Lähteet

Aiheesta muualla
 Participatory Culture Foundation

 Participatory Culture Foundation projektit
 Miro Media Player
 Broadcast Machine
 VideoBomb
 Channel Guide

Yhdysvaltalaiset säätiöt
Miro (sovellus)

Miro (ent. Democracy Player) on Participatory Culture Foundationin kehittämä avoimen lähdekoodin Internet-televisionkatseluohjelma Linux-, Windows- ja Mac OS X -käyttöjärjestelmille. Miro koostuu sisäänrakennetusta RSS-verkkosyötteenlukijasta, BitTorrent-ohjelmasta sekä videotoistimesta (Linuxissa Xine-, Mac OS X:ssä Quicktime- ja Windowsissa VLC-pohjainen).

Miron avulla voi esimerkiksi seurata ja tallentaa videoita eri videopalveluista, kuten YouTubesta tai Google Videosta, katsella tavallisimpia videotiedostoja, seurata videopodcasteja ja ladata videoita BitTorrentista. Miron saa ladattua ilmaiseksi sen kotisivuilta.

Lähteet

Aiheesta muualla
 Miron kotisivu
 Participatory Culture Foundation
 FLOSS Manualsin suomenkielinen Miro-käyttöopas

Mediasoittimet
Vapaat ohjelmistot
Kloraatti

Kloraatti on kloorihaposta peräisin oleva anioni, jonka kemiallinen kaava on ClO3-.  Ne ovat voimakkaita hapettimia ja kloridin hapetusluku kloraatti-ionissa on +V. Kloraatit ovat yleensä hyvin vesiliukoisia. Kuumennettaessa kloraatit hajoavat jolloin muodostuu lämpötilasta riippuen joko perkloraatteja ja klorideja tai happea ja klorideja:

4 KClO3 → 3 KClO4 + KCl

2 KClO3 → 2 KCl + 3 O2

Hapot hajottavat kloraatti-ionin perkloraatiksi ja klooridioksidiksi:

3 ClO3- + 2 H+ → 2 ClO2(g) + ClO4-

Voimakkaat pelkistimet pelkistävät kloraatti-ionin kloridiksi:

ClO3- + 3 Zn + 6 H+ → Cl- + 3 Zn2+ + 3 H2O

Kloraatit tulisi pitää erillään orgaanisista tai helposti hapettuvista materiaaleista, koska ne muodostavat herkästi syttyviä tai räjähtäviä seoksia. Kloraatteja käytettiin paljon pyrotekniikassa, tosin niiden käyttö väheni epävakaudesta johtuen.

Kloraatteja 
Bariumkloraatti, BaCl2O6/Ba(ClO3)2, CAS-numero 13477-00-4
Kaliumkloraatti, ClKO3/KClO3, CAS-numero 3811-04-9
Natriumkloraatti, NaClO3, CAS-numero 7775-09-9

Lähteet

Kloraatit
Matthew Gray Gubler: the Unauthorized Documentary

Matthew Gray Gubler: the Unauthorized Documentary on viisiosainen sarja teeskenneltyjä dokumentteja, joissa parodioidaan Hollywood-käyttäytymistä. Sarjan on ohjannut Matthew Gray Gubler ja hän on myös sarjan pääosassa.  Sarjaa voi katsoa Youtubesta Matthew Gray Gublerin viralliselta Youtube-kanavalta.
Sarjaa on kuvattu Criminal Mindsin kuvausten aikana. Criminal Minds -televisiosarjassa Gubler näyttelee Dr. Spencer Reidiä.

Minisarjat
Yhdysvaltalaiset televisiosarjat
Archetype


Archetype on yhdysvaltalaisen industrial metal-yhtyeen Fear Factoryn viides studioalbumi. Sen julkaisi 20. huhtikuuta vuonna 2004 levy-yhtiö Liquid 8. Toisin kuin yhtyeen aiemmat levyt, albumi ei ole konseptialbumi. Musiikillisesti albumi palaa Demanufacture-albumin tyyliin, mistä monet yhtyeen fanit pitivät.

Archetype julkaistiin myös rajoitettuna painoksena digipak-versiona, joka sisälsi bonus-DVD:n. Riippuen siitä, mistä digipak-versio on ostettu, DVD sisältää joko materiaalia heidän Australian-kiertueeltaan ja videon kappaleelle "Cyberwaste" tai materiaalia albumin tekovaiheesta. 

Albumi debytoi Yhdysvalloissa Billboard 200 -listan sijalla 30. Suomessa se nousi niin ikään virallisen albumilistan sijalle 30.

Kappaleet 
Kaikki kappaleet säveltänyt Raymond Herrera ja Christian Olde Wolbers sekä sanoittanut Burton C. Bell, ellei toisin mainittu.

Rajoitetun painoksen bonus-DVD

Kokoonpano 
 Burton C. Bell − laulu
 Christian Olde Wolbers − kitara, basso, taustalaulu
 Byron Stroud − basso (Live)
 Raymond Herrera − rummut
 John Bechdel − kosketinsoitin

Arvostelut 
 Allmusic: 
 Chronicles of Chaos: 
 Imperiumi.net: 
 Soundi:

Lähteet

Aiheesta muualla 
 
 

Fear Factoryn albumit
Vuoden 2004 albumit
Gostinyi Dvor

Gostinyi Dvor () on Pietarin suurin tavaratalo ja ostoskeskus, jonka pinta-ala on 53 000 m². Rakennus valmistui vuosina 1757–1785 ja sitä pidetään yhtenä maailman vanhimmista ostoskeskuksista. Rakennus on kokonaisen korttelin kokoinen ja sijaitsee Nevski prospektin varrella.

Lähteet

Aiheesta muualla 

Pietarin rakennukset ja rakennelmat
Ostoskeskukset
Domninos Larissalainen

Domninos Larissalainen (; n. 420 Larissa, Syyria – n. 480 jaa.) oli varhaiskeskiajalla elänyt syyrianjuutalainen matemaatikko. Hän tutki paljon lukuihin liittyvää teoriaa eli lukujen välisiä riippuvuuksia ja verrannollisuutta.

Elämä ja työ 
Domninos syntyi Orontes-joen läheisyydessä sijainneessa Larissan kylässä. Matkustettuaan Ateenaan, hän pääsi Platonin Akatemian silloisen johtajan Syrianoksen oppilaaksi. Syrianoksella oli samanaikaisesti toinenkin oppilas, Proklos. Oppilaat kilpailivat keskenään. Prokloksen oppilaan Marinoksen mukaan Syrioanoksen annettua oppilailleen tehtäväksi valita kahdesta aiheesta esitelmän, jonka he yhdessä esittelisivät. Aiheina olivat orifilaiset teoriat ja oraakkelit. Riita syntyi jo aiheenvalinnasta, sillä Domninos halusi valita orfilaisuuden kun Proklos taas oraakkelit. Marinos kertoo, etteivät he olleet päässeet yhteisymmärrykseen Syrianoksen kuoltua. Heidän erimielisyydet syveni entisestään, kun he väittelivät siitä, miten Platonin filosofiaa pitäisi tulkita. Väittelyn voidaan katsoa jossain määrin päättyneen Prokloksen voittoon, koska muut akatemialaiset pitivät hänen näkökulmaa parempana. Proklos seurasi opettajaansa Akatemian johtajana, kun Domninos palasi takaisin kotikyläänsä Larissaan.

Domninoksen matemaattiset saavutuksia alettiin tiedostaa vasta vuonna 1832 Manual of Introductory Arithmetic -teoksen ( julkaisun myötä. Saavutusten tärkeyden ymmärtämiseen kesti vielä vuoteen 1884 asti, jolloin Paul Tannery alkoi julkaista Domninoksen töitä. Domninos kirjoitti elämänsä aikana useita teoksia, mutta niistä tunnetuin How to take a ratio out of a ratio () julkaistiin kuitenkin vasta vuonna 1883. Domninos käsittelee Manual of Introductory Arithmetic -teoksessaan lukujen suhteita ja mittasuhteita. Teoksen lopussa hän kertoo käsittelevänsä aiheita syvällisemmin teoksessa Elements of Arithmetic (, ’Artimetiikan alkeet’). Ei kuitenkaan tiedetä kirjoittiko Domninos koskaan tätä teosta. T. L. Heath epäili, ettei teos ole Domninoksen vaan jonkun muun aikalaisen kirjoittama. Bulmer-Thomas vakuuttaa Dictionary of Scientific Biography -tietokirjassaan sen olevan Domninoksen tai ainakin osittain.

Lähteet 

Keskiajan matemaatikot
Antiikin kreikkalaiset matemaatikot
Seppo Hakasalo

Seppo Juhani ”Säppi” Hakasalo (1959 Kannus – 2003 Lestijärvi ) oli suomalainen muusikko, laulaja ja lauluntekijä, joka tunnettiin erityisesti hänen Säppi-yhtyeestään. Hänen tunnetuimpia kappaleitaan lienevät ”Asfalttilaturi”, ”Sotaveteraani” ja ”Kotiin”. Hakasalo on tehnyt sanoituksia myös Ilona-yhtyeelle. Ennen Säppi-orkesteria hänellä oli Human Being -niminen yhtye, joka levytti yhden singlen vuonna 1985. Hakasalo menehtyi vuonna 2003 sairauskohtaukseen.

Diskografia

Singlet 
 Human Being: Kuljen näin / Pyöreät pilvet (1985)

Säppi-albumit 
 LP 1 (1988)
 Lintumies (1989)
 Poika Kotiin (2002)

Mukana levyillä 
 Juice Leskinen Grand Slam: Taivaan kappaleita (1991)

Lähteet

Aiheesta muualla 
 
 
 Säppi-orkesteri Pertsa Tolosen kotisivuilla

Suomalaiset rocklaulajat
Suomalaiset säveltäjät
Suomalaiset sanoittajat
Vuonna 1959 syntyneet
Vuonna 2003 kuolleet
Noropunatähkä

Noropunatähkä eli punatähkä (Liatris spicata) on monivuotisena koristekasvina eli perennana viljelty kasvilaji.

Ulkonäkö ja koko 
Noropunatähkä kasvaa 40–70 senttimetriä korkeaksi. Sillä on jämäkkä varsi ja purppuranpunainen tähkämäinen kukka, joka avautuu heinä-syyskuussa.

Levinneisyys 
Noropunatähkää kasvaa villinä Pohjois-Amerikan itäosissa.

Elinympäristö 
Noropunatähkä viihtyy kuivilla ja aurinkoisilla paikoilla.

Lähteet

Aiheesta muualla 
Kassu – Kasvien suomenkieliset nimet: (Noro)punatähkä  (Liatris spicata)
Pinkka, Lajintuntemuksen oppimisympäristö: Noropunatähkä (Liatris spicata)
Puutarha.net: (Noro)punatähkä (Liatris spicata)
ITIS: Liatris spicata 
United States Department of Agriculture (USDA): Liatris spicata 

Asterikasvit
A Semblance of Normality


A Semblance of Normality on folk metal -yhtye Skycladin yhdestoista studioalbumi, joka julkaistiin 21. kesäkuuta 2004. Monella albumin kappaleista esiintyy jäseniä  Royal Philharmonic Orchestra -orkesterista.

Kappaleet

Kokoonpano

Yhtye 
 Kevin Ridley – laulu, sähkökitara, akustinen kitara, mandoliini
 Steve Ramsey – kitarat, taustalaulu
 George Biddle – viulu
 Graeme English – basso ja taustalaulu
 Arron Walton – rummut

Vierailevat muusikot 
 Royal Philharmonic Orchestra – Robert Troryn ohjaamana
 Andy May – Northumbrian pillit & vihellykset
 Frankie Gibbon – Hammond-urut
 Paul Smith – lyömäsoittimet

Lähteet 

Vuoden 2004 albumit
Skycladin albumit
Muhola

Muhola on Keski-Suomessa sijaitseva, Kinnulaan kuuluva kylä. Sen halki kulkee kantatie 58. Muhola on tunnettu muun muassa kuutossarjan jalkapalloseura MJK:sta, joka aloitti pelaamisen vuonna 1999. Muholan kylä on perinteinen maalaiskylä, jonka maisema koostuu useista järvistä, kallioista ja pelto-aukeista. Kylä on kirkonkylän jälkeen Kinnulan suurin. Kylätoiminta on vilkasta, ja kylän aktiviteetteja ovat jalkapallo, jääkiekko, pesäpallo ja yleisurheilu. Muholassa on 1892 valmistunut kansakoulu, joka nyttemmin on Muhola-Seura ry:n omistuksessa. Muholan kylätalo on kulttuurimiljöössä kylän keskellä ja sen pihapiirissä toimii kesäisin Muttiteatteri.

Aiheesta muualla 
Muholan kylä Kinnulan kunnan sivustolla
Muhola-Seura

Kinnulan kylät
Verimakkara

Verimakkara on makkara, jonka ainesosana on käytetty verta. Siinä on usein myös muun muassa viljaa ja sipulia. Samantapainen ruoka on veripalttu, jota ei ole puristettu makkaran muotoon. Suomessa tunnettu verimakkara on tamperelainen mustamakkara. Varsinkin pohjoisessa Suomessa on suosittua myös verestä ja lihasta valmistettu verimakkara, jossa on verta noin kolmannes.

Makkarat
Veriruoat
Viktorija Tšaika

Viktorija Tšaika (s. 26. joulukuuta 1980 Marhanets) on valkovenäläinen pistooliampuja.

Viktorja Tšaika on menestynyt hyvin MM-kilpailuissa. Tyttöjen sarjassa Barcelonssa 1998 hän voitti tyttöjen maailmanmestaruuden 10 m ilmapistoolilla, sekä joukkue hopeaa samassa lajissa ja 25 m urheilupistoolissa.

Tšaika ampui Lahdessa 2002 joukkue hopeaa 10 m ilmapistoolissa. Neljän vuoden päästä Zagrebissa hän saavutti pronssia ja joukkuehopeaa samassa lajissa. Münchenenin vuoden 2010 kilpailuissa Tšaika voitti pronssia.

Olympialaisiin Tšaika on osallistunut kolmesti. Parhaimmillaan hän on sijoittunut neljänneksi 10 metrin ilmapistoolissa Pekingissä 2008.

Olympialaiset

Lähteet 

Valkovenäläiset ampujat
Vuonna 1980 syntyneet
Elävät henkilöt
Sari Marjamäki

Sari Marjamäki (o.s. Fisk, s. 17. joulukuuta 1971 Pori) on suomalainen jääkiekkoilija, pelipaikaltaan hyökkääjä. Suomalaisista naisjääkiekkoilijoista hän on pelannut eniten maaotteluja, ja hän oli mukana voittamassa Suomen naisten ensimmäistä jääkiekon olympiamitalia. Hän pelasi urallaan 217 maaottelua.

Sari Fisk on yksi neljästä suomalaisnaisesta, jotka olivat mukana jokaisessa kolmesta ensimmäisestä Suomen naisjääkiekkoilijoiden olympiajoukkueesta. Naganon 1998 olympialaisissa Suomi sai pronssia mutta jäi kaksissa seuraavissa kisoissa neljänneksi.

MM-kilpailuissa Fisk on pelannut kahdeksan kertaa ja saavuttanut kuusi MM-pronssia. Sittemmin lakkautettuja EM-kilpailuja järjestettiin viisi kertaa, ja Fisk oli mukana jokaisella kerralla saavuttaen neljä EM-kultaa ja yhden EM-pronssin. Hänen maajoukkueuransa päättyi Torinon 2006 olympialaisiin, joissa hän oli Suomen joukkueen kapteeni.

Kotimaassaan Fisk edusti Porin Ässiä, Tampereen Ilvestä ja Espoo Bluesia. Hän voitti neljä Suomen mestaruutta Bluesin riveissä vuosina 2003, 2004, 2005 ja 2007.

Fiskin puoliso on jääkiekkovalmentaja Lauri Marjamäki.

Lähteet 

 
 
Marjamäen tiedot Jääkiekkomuseon sivuilla.

Viitteet 

Suomalaiset jääkiekkoilijat
Suomalaiset olympiamitalistit
Vuonna 1971 syntyneet
Elävät henkilöt
Daniel Harrwitz

Daniel Harrwitz (29. huhtikuuta 1823 – 9. tammikuuta 1884) oli saksalainen shakkimestari.

Harrwitz syntyi Breslaussa, Preussissa. Hänen maineensa shakinpelaajana kasvoi hänen pelatessaan Pariisissa. Hän oli etevä varsinkin sokkoshakissa

Aiheesta muualla

Saksalaiset shakinpelaajat
Papukaijapeippo

Papukaijapeippo (Pseudonestor xanthophrys) on äärimmäisen uhanalainen Mauin saarella Havaijilla elävä varpuslintu .

Kooltaan papukaijapeippo on noin 14 cm. Koiras on vatsastaan keltainen ja selkä on oliivinvihreä. Päässä on keltainen silmäkulmajuova. Linnun nokka on suurikokoinen ja muistuttaa papukaijojen nokkaa. Nokan yläosa on tumma ja alaosa vaaleanpunainen. Naaras on väriltään vaatimattomampi. Lajin laulu koostuu vihellyksistä .

Papukaijapeipon elinympäristöä ovat metsät 1 200–2 100 metrin korkeudessa. Laji syö lähinnä puita ja hedelmiä kaivavien kovakuoriaisten toukkia. Linnut saavat yleensä ainoastaan yhden poikasen pesimisaikana. Papukaijapeippokannan kooksi arvioidaan noin 500 yksilöä. Suurimmat lajiin kohdistuvat uhkat ovat metsien kaataminen sekä hyttysten levittämä veritauti. Lisäksi papukaijapeipot joutuvat kilpailemaan saarelle saapuneiden lintulajien kanssa .

Lähteet 

Peipot
Uhanalaiset linnut